Kõrgema Usuteadusliku Seminari õppejõudude Toivo Pilli ja Lembi Riistani juhtimisel on 2010. a. kevadel Viimsis toimumas 5-osaline põnev täiendkoolitussari "Kuidas koguduses kõnelda?"  Koolitus aitab nii kogudustes kui mujal kõnelevatel inimestel avaliku kõne olemuse üle mõelda ning olulist märgata, samuti oma olemasolevaid oskusi lihvida. Positiivses ning toetavas õpikeskkonnas tutvutakse jutlustamise piibellike alustega, isiksuse rolliga jutlustamisel, samuti juhitakse tähelepanu sellele, mida kõneldes keele ja stiili osas silmas tuleks pidada. Igal osalejal sünnib kursuse käigus jutlus, mida kaaslaste ning õppejõudude abiga analüüsitakse. See on suurepärane võimalus  enesetäiendamiseks ning üliõpilastel on võimalik saada ainepunkte (kõigile osalejatele on täiendkoolituse tunnistused).